নিজস্ব প্রতিবেদন: আর দুঘণ্টার পরেই কলকাতা ও সংলগ্ন এলাকায় আছড়ে পড়তে চলেছে ঝড়বৃষ্টি। আবহাওয়া দফতরের পূর্বাভাস, বাংলা নববর্ষের শেষ দিনে বৃষ্টিপাত হতে পারে। এর জেরে নামতে পারে তাপমাত্রা।  আবহাওয়া দফতর জানিয়েছে, সিকিম থেকে ওডিশা পর্যন্ত বিস্তৃত রয়েছে একটি নিম্নচাপ অক্ষরেখা। সেটি প্রচুর জলীয় বাস্প সঞ্চয় করেছে। তার জেরে বর্জ্রবিদ্যুত্-সহ ঝড়বৃষ্টির সম্ভাবনা তৈরি হয়েছে। ৩০-৪০ কিলোমিটার গতিবেগে ঝড় আসতে পারে। হাওয়া অফিসের পূর্বাভাস, আর ঘণ্টা দুই পরেই বৃষ্টিতে ভিজতে চলেছে হাওড়া, হুগলি ও কলকাতা।পশ্চিম মেদিনীপুর, ঝাড়গ্রামেও হতে পারে। দক্ষিণ ২৪ পরগনার সুন্দরবন লাগোয়া এলাকায় রাতে ভারী বৃষ্টির সম্ভাবনা রয়েছে।বৃষ্টিপাতের জেরে নামবে তাপমাত্রা। তবে আগামিকাল আবার পারদ চড়বে।